
	Comisia pentru buget, finanţe şi bănci

	
	Bucureşti,        

Nr. 22/237/22.06.2011


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.30/2011 privind adoptarea unor măsuri de implementare a sistemului naţional de plată a taxelor şi impozitelor utilizând cardul bancar,  cu care comisia noastră a fost sesizată în fond cu adresa Biroului Permanent nr.PL.x 355 din  23 mai 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/237/22.06.2011


RAPORT

asupra proiectului de Lege pentru aprobarea Ordonanţei de urgenţă a Guvernului nr.30/2011 privind adoptarea unor măsuri de implementare a sistemului naţional de plată a taxelor şi impozitelor utilizând cardul bancar
Cu adresa nr. PLx 355 din 23 mai 2011, Biroul Permanent conform art.95  şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.30/2011 privind adoptarea unor măsuri de implementare a sistemului naţional de plată a taxelor şi impozitelor utilizând cardul bancar.

Prezentul proiect de Lege are ca obiect de reglementare crearea cadrului legal pentru desfăşurarea de către Agenţia Naţională de Administrare Fiscală, prin Unitatea de Imprimare Rapidă, a activităţilor de imprimare şi transmitere centralizată a corespondenţei, respectiv a credenţialelor( setul de informaţii, user, parola şi instrucţiuni de utilizare a acestora, destinat accesării şi utilizării funcţionalităţilor Sistemului Naţional Electronic de Plată), care permit contribuabililor accesul la situaţia financiară în baza căreia pot opera plăţile cu cardul. Costurile aferente activităţii de imprimare şi transmitere a corespondenţei centralizate vor fi suportate din bugetul de stat, prin bugetul Agenţiei Naţionale de Administrare Fiscală, de la capitolul „bunuri şi servicii”..

La întocmirea raportului s-au avut în vedere avizele  Consiliului legislativ, Comisiei pentru tehnologia informaţiei şi comunicaţiilor şi Comisiei juridice, de disciplină şi imunităţi.
Proiectul de Lege a fost adoptat de Senat în şedinţa din 16 mai 2011.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei şi-au înregistrat prezenţa un număr de 30 deputaţi, din totalul de 33 membri ai comisiei.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Groşan Mihai – jurist la M.A.I. şi domnul Ion Busuioc – director M.F.P.-A.N.A.F.
Raportul comisiei a fost adoptat cu majoritatea celor prezenţi la dezbatere. 

In urma dezbaterii, în şedinţa din data de 22.06.2011, comisia propune Plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.30/2011 privind adoptarea unor măsuri de implementare a sistemului naţional de plată a taxelor şi impozitelor utilizând cardul bancar, cu amendamentul de tehnică legislativă prezentat în anexă.
	PREŞEDINTE,

Maria Eugenia Barna


	SECRETAR,

Nicolae Bud


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	LEGE

pentru aprobarea Ordonanţei de urgenţă a Guvernului nr. 30/2011 privind adoptarea unor măsuri de implementare a sistemului naţional unic de plată a taxelor şi impoziotelor utilizând cardul bancar
	nemodificat
	

	2. 
	
	Articol unic.- Se aprobă Ordonanţa de urgenţă a Guvernului nr. 30 din 20 martie 2011 privind adoptarea unor măsuri de implementare a sistemului naţional unic de plată a taxelor şi impozitelor utilizând cardul bancar, publicată în Monitorul Oficial al României, Partea I, nr. 205 din 24 martie 2011.
	Articol unic.- Se aprobă Ordonanţa de urgenţă a Guvernului nr. 30 din 20 martie 2011 privind adoptarea unor măsuri de implementare a sistemului naţional unic de plată a taxelor şi impozitelor utilizând cardul bancar, publicată în Monitorul Oficial al României, Partea I, nr. 205 din 24 martie 2011, cu următoarea modificare:
	

	3. 
	ORDONANŢĂ DE URGENŢĂ
 privind adoptarea unor măsuri de implementare a sistemului naţional unic de plată a taxelor şi impozitelor utilizând cardul bancar
	nemodificat
	Titlul ordonanţei de urgenţă se modifică şi va avea următorul cuprins:

„ORDONANŢĂ DE URGENŢĂ

 pentru completarea art. 19 din Ordonanţa Guvernului nr. 86/2003 privind unele reglementări în domeniul financiar”
	Conform avizului Consiliului legislativ şi al Direcţiei de procedură legislativă, sinteze şi evaluari a Camerei Deputaţilor, în cazul actelor normative ce operează modificări şi completări asupra unor alte acte normative în vigoare, titlul acestora va exprima expres operaţiunea de modificare sau completare avută în vedere.

	4. 
	Articol unic.-După alineatul (2) al articolului 19 din Ordonanţa Guvernului nr. 86/2003 privind unele reglementări în domeniul financiar, publicată în Monitorul Oficial al României, Partea I, nr. 624 din 31 august 2003, aprobată cu modificări şi completări prin Legea nr. 609/2003, cu modificările ulterioare, se introduc trei noi alineate, alineatele (3)-(5), cu următorul cuprins:

"(3) Agenţia, prin Unitatea de imprimare rapidă, are obligaţia de a asigura în mod gratuit imprimarea şi transmiterea centralizată a setului de informaţii destinat accesării şi utilizării funcţionalităţilor Sistemului naţional electronic de plată online a taxelor şi impozitelor utilizând cardul bancar (SNEP), solicitat operatorului SNEP de către instituţiile publice participante la acest sistem.

(4) Costurile aferente aplicării prevederilor alin. (3) se suportă de la bugetul de stat, prin bugetul Agenţiei, de la titlul de cheltuieli «Bunuri şi servicii».

(5) Procedurile de imprimare şi transmitere a corespondenţei prevăzute la alin. (3) se aprobă prin ordin comun al ministrului comunicaţiilor şi societăţii informaţionale, al ministrului administraţiei şi internelor şi al ministrului finanţelor publice."


	nemodificat
	nemodificat

